Den 55-årige bilist, der førte en bil i en tragisk solo-ulykke, der kostede en 41-årig mand livet på Toftevej i Nørresundby, fremstilles muligvis i grundlovsforhør fredag. - Bilisten er varetægtsfængslet i en uge og har været fremstillet i grundlovsforhør in absentia, mens han lå på sygehuset. Hvis han er rask nok, bliver han muligvis fremstillet i retten fredag, siger vagtchef ved Nordjyllands Politi Jess Falberg. Han oplyser, at den 55-årige er kørt til arresten, hvor han ligger i sygesengen. Den 41-årige mand, der tirsdag aften mistede livet, var passager i bilen, som bragede med høj fart direkte ind i et træ. Umiddelbart efter det fatale sammenstød stak bilens fører af fra ulykkesstedet. Den 55-årige fører af bilen blev dog kort efter anholdt på sin bopæl tæt på ulykkesstedet.

Referat:
Trafikulykke tirsdag aften kostede 41-årig mand livet, den 55-årige fører af bilen forventes fremstillet i retten fredag.